Venadom a lieky na riedenie krvi
Chcem sa opýtať výživový doplnok Venadom od firmy Kompava.Je tento doplnok bezpečný užívať pre ľudí, ktorí užívajú lieky na zriedenie krvi a sú po bypasse srdcovej cievy?
Dobrý deň,
ďakujeme za Vašu otázku.
Venadom je unikátna výživa ciev vo forme osviežujúceho nápoja s obsahom mikronizovaného diosmínu a hesperidínu. Venamatrix pozostáva z 9 účinných zložiek pre normálnu funkciu srdcovo-cievneho systému. Okrem iného obsahuje aj bromelaín. Bromelaín je proteolytický enzým prítomný v stonkách, listoch, šupke a plodoch ananásu. Keďže niektoré štúdie potvrdili jeho vplyv na riedenie krvi, neodporúča sa jeho užívanie súčasne s liekmi, ktoré ovplyvňujú vlastnosti krvi, pretože by sa mohlo zvýšiť riziko krvácania.
Z toho dôvodu vám jeho užívanie neodporúčam bez prípadnej konzultácie s lekárom, ktorý pozná váš celkový zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková